
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 181 

30 Ιανουάριου 2004 


ΠΕΡΙΕΧΟΜΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

Καθορισμός μηνιαίων αποδοχών Πλοιάρχου & πληρώ¬ 
ματος Ω/Κ "ΑΙΓΑΙΟ" και προσωπικού Ναυτικής Υπη¬ 
ρεσίας "Ε.Κ.Θ.Ε." για το έτος 2003. ι 

Τροποποίηση των 2003341/683/0025/17-2-94 και 
2/61352/0025/31-01-2002 αποφάσεων του Υπουρ¬ 
γού Οικονομικών, όπως ισχύουν σήμερα, σχετικά 
με τη ρύθμιση οφειλών των επιχ/σεων των Νομών 
Ροδόπης, Έβρου, Ξάνθης για κεφάλαια κίνησης 

από 1993 και μετά. 

Παροχή της εγγύησης του Δημοσίου για τις πιστωτι¬ 
κές διευκολύνσεις προς αποκατάσταση ζημιώνπου 
προκλήθηκαν από το σεισμό της 24ης Φεβρουάρι¬ 
ου 2003 σε περιοχές του Νομού Θεσπρωτίας. 

Συμπλήρωση της 2/10444/0022/9.4.2002 κ.υ.α. (ΦΕΚ 
483/Β/18.4.2002) "Καθορισμός ανωτάτου ορίου 
αριθμού ημερών μετακίνησης εκτός έδρας για 
εκτέλεση υπηρεσίας στο εσωτερικό και το εξωτερι¬ 
κό, υπαλλήλων και συνεργατών του Ε.Φ.Ε.Τ.". 

Τροποποίηση της 2/32596/0022/20-6-03 Κ.Α. "Έγκρι¬ 
ση ανωτάτου ορίου ημερών μετακίνησης εκτός 
έδρας των υπαλλήλων του Οργανισμού Εργατικής 

Κατοικίας.". 

Όρια υπερωριακής εργασίας υπαλλήλων των δήμων 
και κοινοτήτων που θα τηρούν τα πρακτικά των συ¬ 
νεδριάσεων του δημοτικού και κοινοτικού συμβου¬ 
λίου ως και των συμβουλίων των συνδέσμων, νομι¬ 
κών προσώπων και ιδρυμάτων. 

Τροποποίηση της 190058/21-07-2000 (ΦΕΚ Β'983/9-8- 
2000) κοινής Υπουργικής Απόφασης "Χορήγηση οι¬ 
κονομικής ενίσχυσης για την καλλιέργεια σταφυ- 
λιών που προορίζονται για την παραγωγή ορισμέ¬ 
νων ποικιλιών σταφίδων, Σουλτανίνα και 
Κορινθιακή" στα πλαίσια του Κανονισμού (ΕΚ) 

1621/1999 της Επιτροπής. 

Υπερωρίες Μονίμων Πολιτικών Υπαλλήλων ΠΝ, ΜΤΝ 

του Α' Εξαμήνου 2004. 

Μεταβίβαση αρμοδιοτήτων στην αντιπρόεδρο του 
Δ.Σ. του Εθνικού Οργανισμού Φαρμάκων. 


Αριθ. 2/2190/0022 (1) 

Καθορισμός μηνιαίων αποδοχών Πλοιάρχου & πληρώμα¬ 
τος Ω/Κ "ΑΙΓΑΙΟ" και προσωπικού Ναυτικής Υπηρεσίας 
"Ε.Κ.Θ.Ε." για το έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη της διατάξεις: 

1. Του Π.Δ. 343/86 "Οργανισμός του Ε.Κ.Θ.Ε" (ΦΕΚ 
151/Α/86), όπως αυτό τροποποιήθηκε με το Π.Δ. 330/87 
(ΦΕΚ 152/Α/87). 

2. Του Ν. 1514/85 "Ανάπτυξη της Επιστ. και Τεχνολ. 
Έρευνας" άρθρο 29, παρ. 2 (ΦΕΚ 13/Α/1985). 

3. Το Π.Δ. 164/2003 "Οργάνωση και λειτουργία του 
ΕΛ.ΚΕ.ΘΈΛ 

4. Το άρθρο του Ν. 2362/95 "Περί Δημοσίου Λογιστικού, 
κ.λ.π." 

, 5. Του Ν.1558/85 "Κυβέρνηση και Κυβερνητικά όργανα" 

(ΦΕΚ 137/Α/85). 

6. Το Π.Δ. 27/01.02.96 (ΦΕΚ 19) "Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου". 

7. Την απόφαση του Δ.Σ. του ΕΛ.ΚΕ.Θ.Ε. (συνέδρια 
8η/07.10.2003). 

8. Την 1065956/863/Α0006/15.7.03 "Απόφαση Πρωθυ¬ 
πουργού για ανάθεση αρμοδιοτήτων στους Υπουργούς 
Οικονομικών και στους Υφυπουργούς Οικονομικών" (ΦΕΚ 

6 985/Β/16.7.2003). 

9. Το γεγονός ότι από την παρούσα απόφαση προκαλεί- 
ται δαπάνη 991.620 ΕΥΡΩ, για το 2003, η οποία θα καλυ¬ 
φθεί από τις πιστώσεις του προϋπολογισμού της Γενικής 
Γραμματείας Έρευνας και Τεχνολογίας, φορέας 35/130, 
ΚΑΕ 2416 (επιχορήγηση Ε.Κ.Θ.Ε.), αποφασίζουμε: 

Καθορίζουμε τις μηνιαίες αποδοχές του Πλοιάρχου και 

7 πληρώματος Ω/Κ "ΑΙΓΑΙΟ", και προσωπικού Ναυτικής 
Υπηρεσίας του Εθνικού Κέντρου Θαλασσίων Ερευνών 

8 (Ε.Κ.Θ.Ε.) για το έτος 2003. 

1. Μηνιαίοι Μισθοί Ενέργειας Πλοιάρχου και Πληρώμα- 

9 τος Ω/Κ "ΑΙΓΑΙΟ". 

Α. 

Πλοίαρχος 

ΜΙΣΘ.ΕΝΕΡΓ. + ΚΥΡΙΑΚ. 
ΣΕ ΕΥΡΩ 

2.107,83 + 463,72 

ΒΑΣΙΚ. ΜΙΣΘ. 
2.571,55 

Β. 

Υποπλοίαρχος 

1.246,37 + 274,20 

1.520,57 

Γ. 

Ανθυποπλοίαρχος 

1.086,15 + 238,95 

1.325,10 

Δ. 

Ασυρματιστής 

1.246,37 + 274,20 

1.520,57 

Ε. 

Α' Μηχανικός 

2.097,48 + 461,45 

2.558,93 

Στ. 

Β' Μηχανικός 

1.246,37 + 274,20 

1.520,57 

Ζ. 

Γ' Μηχανικός 

1.086,15 + 238,95 

1.325,10 

Η. 

Ηλεκτρολόγος 

1.246,37 + 274,20 

1.520,57 

Θ. 

Ναύκληρος 

931,16 + 204,85 

1.136,01 

1. 

Ναύτης 

854,33+ 187,95 

1.042,28 

Ια. 

Μηχανοδηγός Α' 

944,49 + 207,79 

1.152,28 

Ιβ. 

Μηχανοδηγός Β' 

859,76+ 189,15 

1.048,91 

Ιγ· 

Καθαριστής 

843,00 + 185,46 

1.028,46 

Ιδ. 

Θαλαμηπόλος 

854,33 + 187,95 

1.042,28 

Ιε. 

Βοηθός Θαλαμηπόλου 684,91 + 150,68 

835,59 

Ιστ. 

Μάγειρας 

1.037,47 + 228,24 

1.265,71 

Ιζ· 

Βοηθός Μάγειρα 

684,91 + 150,68 

835,59 

Ιη. 

Ναυ/παις 

684,91 + 150,68 

835,59 

2. 

Μηνιαίοι Μισθοί Ενεργείας προσωπικού Ναυτι- 

κής Υπηρεσίας Ε.Κ.Θ.Ε. 
Α. Α’ Μηχανικός 

2.097,48 


Β. 

Υποπλοίαρχος 

1.246,37 


Γ. 

Β’ Μηχανικός 

1.246,37 



3. Οι μηνιαίοι μισθοί ενέργειας του πλοιάρχου και του 
πληρώματος του Ω/Κ "ΑΙΓΑΙΟ" (παρ. 1) προσαυξάνονται 
με τα παρακάτω επιδόματα: 

α. Το επίδομα Κυριακών που χορηγείται σε όλους τους 
ναυτολογημένους ναυτικούς, για τις διανυόμενες μηνιαί- 
ως Κυριακές αργίες εν πλω και στο λιμάνι και για τις μέχρι 
οκταώρου εργασίες κατά Κυριακή, υπολογιζόμενο σε πο¬ 
σοστό 22% επί του μισθού ενέργειας. Το επίδομα αυτό θα 
καταβάλλεται σε όλο το πλήρωμα για όλες τις Κυριακές, 
ανεξαρτήτως παροχής ή μη εκ μέρους αυτού εργασίας. 

β. Το επίδομα πρόσθετης εργασίας που χορηγείται αντί 
υπερωριών και υπολογίζεται σε ποσοστό 40% επί του μι¬ 
σθού ενέργειας. Το επίδομα αυτό περικόπτεται κατά το 
χρόνο που δεν παρέχεται υπηρεσία στο πλοίο. 

γ. Το επίδομα πλόων αλλοδαπής υπολογιζόμενο σε πο¬ 
σοστό 15% επί του μισθού ενέργειας χορηγείται στον 
πλοίαρχο και στο πλήρωμα του Ω/Κ "ΑΙΓΑΙΟ", όταν το 
πλοίο εκτελεί πλόες σε λιμάνια του εξωτερικού. 

Η ανωτέρω προσαύξηση καταβάλλεται μόνον για τις 
ημέρες που το πλοίο εκτελεί τους πιο πάνω πλόες και υπο¬ 
λογίζεται από την ημέρα αναχωρήσεώς του από τελευ¬ 
ταίο ελληνικό λιμάνι, μέχριτηνημέρατης επιστροφής του 
(μη συνυπολογισμένης). 

δ. Το επίδομα ιματισμού που χορηγείται στο κατώτερο 
πλήρωμα για την αντιμετώπιση των δαπανών ειδικού ιμα¬ 
τισμού που πρέπει να φέρουν κατά την εκτέλεση των κα- 
θηκόντωντους και ανέρχεται σε 41,68 ευρώ. 

ε. Το επίδομα Σαββάτων και αργιών που χορηγείται για 
κάθε Σάββατο και αργία στον πλοίαρχο και τον Α' Μηχανι¬ 
κό και είναι το 1/22 του μηνιαίου μισθού ενέργειας προ¬ 
σαυξημένο κατά 50% εν πλω και στο λιμάνι. 

Στο υπόλοιπο πλήρωμα χορηγείται το ίδιο επίδομα, 
εφόσον το πλοίο βρίσκεται σε ερευνητική αποστολή. Επί¬ 
σης χορηγείται και για την φύλαξη του πλοίου στο λιμάνι 
του Πειραιά κατά τα Σάββατα και τις αργίες, στο προσω¬ 
πικό που ορίζεται και αναγράφεται στο ημερολόγιο του 
πλοίου. 

στ. Το μηνιαίο επίδομα φορτοεκφόρτωσης καταβάλλε¬ 
ται στον Πλοίαρχο, Υποπλοίαρχο και Ανθυποπλοίαρχο για 
την παραλαβή και τον έλεγχο φορτοεκφόρτωσης ερευ¬ 


νητικών οργάνων μεγάλης αξίας, οοηίαίηθτε και μηχανη¬ 
μάτων και ορίζεται για τον πλοίαρχο σε 126,49 ευρώ για 
τον υποπλοίαρχο σε 148,86 ευρώ και για τον ανθυποπλοί¬ 
αρχο σε 129,21 ευρώ. 

ζ. Το μηνιαίο επίδομα συντήρησης των ηλεκτρονικών 
οργάνων που καταβάλλεται στον ασυρματιστή, για την 
συντήρηση των ηλεκτρονικών οργάνων του πλοίου και 
ανέρχεται σε 116,54 ευρώ. 

η. Το μηνιαίο επίδομα για την ιδιωτική ανταπόκριση των 
τηλεφωνημάτων πληρώματος και ερευνητών που κατα¬ 
βάλλεται στον ασυρματιστή και ανέρχεται σε 26,44 ευρώ. 

θ. Το μηνιαίο επίδομα εργασιών μηχανοστασίου και συ¬ 
ντήρησης κλιματιστικών οργάνων που χορηγείται στον 
ηλεκτρολόγο για τις ανωτέρω εργασίες το οποίο ανέρχε¬ 
ται σε 65,19 ευρώ. 

ι. Το μηνιαίο επίδομα Ναυκλήρου που χορηγείται σ’ αυ¬ 
τόν για τη συναρμολόγηση των διατάξεων των αγκυρο¬ 
βολιών των ποντιζομένων οργάνων το οποίο ανέρχεται σε 
17,67 ευρώ. 

ια. Το μηνιαίο επίδομα μεταφοράς τροφίμων που χορη¬ 
γείται για τη μεταφορά τροφίμων εντός και εκτός ωραρί¬ 
ου στον μάγειρα, βοηθό μάγειρα, θαλαμηπόλο και βοηθό 
θαλαμηπόλο το οποίο ανέρχεται σε 26,78 ευρώ. 

ιβ. Το μηνιαίο επίδομα συντήρησης ξενοδοχειακού και 
υδραυλικού εξοπλισμού και έξτρα αμοιβών μηχανοστασί¬ 
ου που ανέρχεται σε 7% του μισθού ενέργειας που χορη¬ 
γείται στο πλήρωμα μηχανοστασίου. 

ιγ. Το μηνιαίο επίδομα παρακολούθησης βοηθητικών 
μηχανημάτων που χορηγείται στον Μηχανοδηγό Α' στον 
Μηχανοδηγό Β' και στον καθαριστή το οποίο ανέρχεται σε 
14,61 ευρώ. 

ιδ. Το μηνιαίο επίδομα ζαχαροπλαστικής και αρτοποίη¬ 
σης που χορηγείται στον μάγειρα και ανέρχεται σε 89,97 
ευρώ. 

ιε. Το ημερήσιο επίδομα τροφής που χορηγείται για κά¬ 
θε ημέρα ναυτολόγησης στον Πλοίαρχο και το πλήρωμα 
επί ή εκτός του πλοίου, σε όσες περιπτώσεις δικαιούνται 
τούτο λόγω ασθένειας ή μη χορήγησης παρασκευασμέ¬ 
νης τροφής, ανέρχεται σε 10,00 ευρώ. 

ιστ. Το μηνιαίο επίδομα διακυβέρνησης που καταβάλ¬ 
λεται στον πλοίαρχο και ανέρχεται σε 70,65 ευρώ. 

ιζ. Το μηνιαίο ειδικό επίδομα αξιωματικών καταστρώμα¬ 
τος το οποίο ανέρχεται για τον Πλοίαρχο σε 38,34 ευρώ, 
για τον υποπλοίαρχο σε 25,96 ευρώ και για τον Ανθυπο¬ 
πλοίαρχο σε 21,84 ευρώ. 

ιη. Σε όλο το πλήρωμα του πλοίου χορηγείται μηνιαίο 
επίδομα βαρείας και ανθυγιεινής εργασίας που ανέρχεται 
σε 17,00 ευρώ. 

ιθ. Στους μηχανικούς Α' Β' και Γ χορηγείται μηνιαίο επί¬ 
δομα το οποίο ανέρχεται για τον Α’ Μηχανικό σε 38,34 ευ¬ 
ρώ, για τον Β' Μηχανικό σε 25,96 ευρώ και για τον Γ Μη¬ 
χανικό σε 21,84 ευρώ. 

4. Σε όλους τους ναυτικούς χορηγείται άδεια 59 ημερών 
το χρόνο ή 4,92 ημέρες για κάθε μήνα υπηρεσίας, για δε 
τις τυχόν ημέρες αντίστοιχο κλάσμα του μηνός. Η αποζη¬ 
μίωση της άδειας υπολογίζεται επί του μισθού ενεργείας 
πλέον του επιδόματος Κυριακών και του αντιτίμου τρο¬ 
φής. 

5. Στον Πλοίαρχο και στο πλήρωμα του πλοίου κατα¬ 
βάλλεται ως δώρο ο μισθός ενός μηνός για τις εορτές των 
Χριστουγέννων και του Νέου Έτους και ο μισθός 15 ημε¬ 
ρών για τις εορτές του Πάσχα. 

Για τη χορήγηση ολόκληρου του δώρου Πάσχα απαι¬ 
τούνται 120 ημέρες εργασίας και για τη χορήγηση ολό¬ 
κληρου του δώρου Χριστουγέννων απαιτούνται 240 ημέ¬ 
ρες εργασίας. Γιαλιγότερες ημέρες εργασίας χορηγείται 
αναλογία δώρων. 

Τα δώρα εορτών υπολογίζονται επί των πράγματι κατα- 
βαλλομένων παγίων και σταθερών αποδοχών, δηλαδή μι¬ 
σθού ενέργειας και επιδομάτων, εκτός του επιδόματος 
τροφής για τον Πλοίαρχο και Α' Μηχανικό καθώς και του 
επιδόματος Σαββάτου και αργιών για το υπόλοιπο πλή¬ 
ρωμα. 

6. Οι κατωτέρω κατονομαζόμενες θρησκευτικές εορτές 
θεωρούνται ως ημέρες αργίας: 

α. Η 1η του Έτους, 
β. Η εορτή των θεοφανιών, 
γ. Η Καθαρή Δευτέρα, 
δ. Η 25η Μαρτίου, 
ε. Η Μεγάλη Παρασκευή, 
στ. Η Δευτέρα του Πάσχα, 
ζ. Η ημέρα του Αγίου Γεωργίου, 
η. Η 1η Μάίου. 
θ. Η ημέρα της Αναλήψεως. 
ι. Η 15η Αυγούστου. 
ια. Η 14η Σεπτεμβρίου, 
ιβ. Η 28η Οκτωβρίου, 
ιγ. Η ημέρα του Αγίου Νικολάου, 
ιδ. Η ημέρα των Χριστουγέννων, 
ιε. Η δευτέρα ημέρα των Χριστουγέννων. 
ιστ. Οι αναγνωρισμένες ως ημέρες αργίας τοπικές εορ¬ 
τές στους Ελληνικούς λιμένες εφόσον ναυλοχεί εις τινά 
τούτων το πλοίο. 

Εάν μία από τις αναγνωρισμένες αργίες συμπέσει Κυ¬ 
ριακή εκτός του 22% ο ναυτικός εργαζόμενος θα λαμβά¬ 
νει ένα ημερομίσθιο δηλαδή το 1/22 του μηνιαίου μισθού 
ενέργειας. 

7. Ο μισθός ασθένειας είναι σε κάθε περίπτωση ίσος με 
το μισθό ενέργειας, σε περίπτωση δε νοσηλείας εκτός νο¬ 
σοκομείου ή κλινικής στην ξηρά καταβάλλεται και το αντί¬ 
τιμο τροφής. 

Οι αξιωματικοί δικαιούνται νοσηλειών Α' θέσεως νοσο¬ 
κομείου ή κλινικής και τα κατώτερα πληρώματα Β' Α' θέ¬ 
σεως. 

Στο προσωπικό Ναυτικής Υπηρεσίας του Ε.Κ.Θ.Ε. χο¬ 
ρηγείται οικογενειακή παροχή, σύμφωνα με το άρθρο 12 
του Ν. 2470/97. 

8. Η παρούσα επέχει θέση Σύμβασης. 

9. Με την παρούσα Σύμβαση θα αμοίβεται ο Πλοίαρχος 
&το Πλήρωμα του Ε/Α "ΦΙΛΙΑ" απάτην 1-1-04 για το έτος 
2004 εως την έκδοση της Νέας Σύμβασης του 2004. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,26 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΦΑΡΜΑΚΗΣ Α. ΤΣΟΧΑΤΖΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

Δ. ΡΕΠΠΑΣ Γ. ΠΑΣΧΑΛΙΔΗΣ 


Αριθ. 2/64046/0025/2003 (2) 

Τροποποίηση των 2003341/683/0025/17-2-94 και 
2/61352/0025/31-01-2002 αποφάσεων του Υπουρ¬ 
γού Οικονομικών, όπως ισχύουν σήμερα, σχετικά με 
τη ρύθμιση οφειλών των επιχ/σεων των Νομών Ρο¬ 
δόπης, Έβρου, Ξάνθης για κεφάλαια κίνησης από 
1993 και μετά. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1) Τις διατάξεις του Ν. 2322/12-7-95 (ΦΕΚ 143/12-7-95). 

2) Τις αποφάσεις του Υπουργού Εθνικής Οικονομίας και 
Οικονομικών αριθ. 1648/ Γ.Γ. 54/Β.22/13-1-94, 32576/Β. 
1282/9-10-97, 43407/Β/2428/19-12-2000 και 33951/Β. 
1498/10-10-2001, όπως ισχύουν, με τις οποίες εγκρίθη- 
καν η επιδότηση επιτοκίου δανείων για κεφάλαια κίνησης 
των βιοτεχνικών, των βιομηχανικών, των μεταλλευτικών 
καθώς και των κτηνοτροφικών επιχειρήσεων βιομηχανι¬ 
κού τύπου, των ξενοδοχειακών και των ναυτιλιακών επι¬ 
χειρήσεων της περιφέρειας Θράκης και η ρύθμιση των 
υφισταμένων μέχρι 31.12.2003 οφειλών από παλαιότερα 
δάνεια των ανωτέρω επιχειρήσεων. 

3) Τις αποφάσεις μας 2003341/683/0025/17-2-94, 
2017780/2819/0025/7-4-95 2016123/2133/0025/6-3-1998, 
2/7555/0025/25-5-2001 και 2/61352/0025/31-1-2002, 
όπως ισχύουν σήμερα, με τις οποίες παρασχέθηκε η εγ¬ 
γύηση του Δημοσίου προς τις Τράπεζες για τις παραπάνω 
πιστωτικές διευκολύνσεις. 

4) Την 75113/Β.2455/11-11-2003 απόφαση του Υπουρ¬ 
γού Οικονομίας και Οικονομικών με την οποία τροποποι¬ 
είται η προηγούμενη 33951/Β.1498/10-10-2001 όμοια 
της. 

5) Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 2/20-1-2004) με 
την οποία παρασχέθηκε η σύμφωνη γνώμη της στον Υφυ¬ 
πουργό Οικονομίας και Οικονομικών για την παροχή της 
εγγύησης του Ελληνικού Δημοσίου προς κάλυψη των δα¬ 
νείων για κεφάλαια κίνησης που θα χορηγηθούν μέχρι 31 - 
12-2004 στις βιομηχανικές και βιοτεχνικές επιχειρήσεις 
των Νομών Ξάνθης, Ροδόπης και'Εβρου σύμφωνα με την 
κ.υ.α. 75113/Β.2455/11-11-2003. 

6) Την 1065956/863/Α0006/15-7-2003 (ΦΕΚ 985/Β716-7- 
2003) απόφαση του Πρωθυπουργού και του Υπουργού 
Οικονομίας και Οικονομικών "Καθορισμός αρμοδιοτήτων 
των Υφυπουργών Οικονομίας και Οικονομικών", αποφα¬ 
σίζουμε: 

Τροποποιούμε τις 2003341/683/0025/17-2-94, 2/7555/ 
0025/25-5-2001 και 2/61352/0025/2001/31-01-2002 απο¬ 
φάσεις μας, όπως ισχύουν σήμερα, και ορίζουμε ότι η εγ¬ 
γύηση του Δημοσίου που παρασχέθηκε για την κάλυψη 
των χορηγούμενων από 1-4-93 δανείων για κεφάλαια κί¬ 
νησης σε βιομηχανικές και βιοτεχνικές επιχειρήσεις των 
Νομών Ξάνθης, Ροδόπης και'Εβρου, ισχύει και για την κά¬ 
λυψη των δανείων για κεφάλαια κίνησης που έχουν χορη¬ 
γηθεί ή θα χορηγηθούν μέχρι 31-12-2004, στις προανα- 
φερόμενες επιχειρήσεις των Νομών Ξάνθης, Ροδόπης και 
Έβρου, σύμφωνα με τα οριζόμενα στην αριθ. 
75113/Β.2455/11-11-2003 απόφαση του Υπουργού Οικο¬ 
νομίας και Οικονομικών. 

Η εγγύηση του Δημοσίου καλύπτει τις οφειλές που θα 
προκύψουν από τα εν λόγω νέα δάνεια περιλαμβανομέ- 
νων και αυτών που θα χορηγηθούν υπό μορφή ανακυ- 
κλούμενου ορίου λήξης μέχρι το έτος 2004 καθώς και αυ- 

τώνπου θαχορηγηθούν υπό μορφή ανακυκλούμενου ορί¬ 
ου λήξης μέχρι το έτος 2004, σύμφωνα με την κ.υ.α. 
35913/Β.2043/24-10-2000 και την απόφασή μας 2/82257/ 
0025/18-12-2000. 

Κατά τα λοιπά ισχύουν οι 2003341/683/0025/17-2-94, 
2/82257/0025/18-12-2000 και 2/61352/0025/31-01-2002 
αποφάσεις μας, όπως τροποποιήθηκαν και συμπληρώθη¬ 
καν μεταγενέστερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στη Δ/νση Κίνησης Κεφαλαίων, Εγ¬ 
γυήσεων, Δανείων και Αξιών (Γ.Λ.Κ.-Δ25-Δ'). 

Από τις διατάξεις της απόφασης αυτής θα προκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης της εγγύησης του Δημοσίου, το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-♦- 

Αριθ. 2/62237/0025 (3) 

Παροχή της εγγύησηςτου Δημοσίου γιατις πιστωτικές δι¬ 
ευκολύνσεις προς αποκατάσταση ζημιών που προ- 
κλήθηκαν από το σεισμό της 24ης Φεβρουάριου 2003 
σε περιοχές του Νομού Θεσπρωτίας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

Ι.-Τις διατάξεις του Ν. 2322/95 (ΦΕΚΑ'τ. 143/95). 

2. - Την 1957 Α32/02-10-2003 κοινή απόφαση του Υπουρ¬ 
γού Οικονομίας και Οικονομικών καιτων Υφυπουργών Οι¬ 
κονομίας και Οικονομικών και ΠΕ.ΧΩ.ΔΕ. με την οποία 
οριοθετήθηκε η σεισμόπληκτη περιοχή και παρασχέθη¬ 
καν πιστωτικές διευκολύνσεις για την αποκατάσταση των 
ζημιών που προκλήθηκαν από το σεισμό της 24ης Φε¬ 
βρουάριου 2003 σε περιοχές του Νομού Θεσπρωτίας. 

3. - Την απόφαση της Διυπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 4/23-01-2004,), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου για κάλυψη των 
ανωτέρω πιστωτικών διευκολύνσεων. 

4. -Την 1065956/863/Α0006/15-07-2003 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών". 

5. - Το οικ. 8321/Α32/31-10-2003 έγγραφο του ΥΠΕΧΩ- 
ΔΕ με το οποίο ζητείται η παροχή της εγγύησης του Δη¬ 
μοσίου προς κάλυψη των ανωτέρω πιστωτικών διευκο¬ 
λύνσεων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος, τις εμπορικές και τις 
Συνεταιριστικές Τράπεζες, για την κάλυψη κατά 100% 
των πιστωτικών διευκολύνσεων που θα χορηγηθούν σε 
πληγέντες από το σεισμό της 24ης Φεβρουάριου 2003 σε 
περιοχές του Νομού Θεσπρωτίας για την αποκατάσταση 
των ζημιών τους, σύμφωνα με τους όρους και προϋποθέ¬ 
σεις που αναφέρονται στην κοινή απόφαση του Υπουρ¬ 


γού Οικονομίας και Οικονομικών και των Υφυπουργών Οι¬ 
κονομίας και Οικονομικών και ΠΕ.ΧΩ.ΔΕ. αριθ. 1957/Α 
32/02-10-2003. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. -Δ.25 - Δ') την εξόφληση των απαιτήσεώντους με¬ 
τά από προηγούμενη βεβαίωσή τους στην αρμόδια Δημό¬ 
σια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου "Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου" σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5-1-1989 τ.Α’) και τις 
οδηγίες της εγκυκλίου μας με αριθ. 98348/2945/8-8-1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του 
τους τόκους υπερημέριας, την είσπραξη από τους πρωτο- 
φειλέτες των ληξιπρόθεσμων εγγυημένων από το Δημό¬ 
σιο δόσεων με την ίδια επιμέλεια που δείχνουν και για τα 
δάνεια που χορηγούν χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τ ράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά : 

1. - Την συναφθείσα σύμβαση. 

2. - Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ.. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μέριας, έξοδα κ.λ.π.). 

3. - Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημ. Οικον. Υπηρεσία (Δ.Ο.Υ.). 

Τέλος οι δανείστριες Τράπεζες ( Κεντρικά Καταστήμα¬ 
τα ), παρακαλούνται να υποβάλλουν στο Γ.Λ.Κ. - Δ25 - 
Δ'κάθε εξάμηνο χωρίς καθυστέρηση, συγκεντρωτική κα¬ 
τάσταση στην οποία να αναφέρεται η κίνηση των ανωτέ¬ 
ρω δανείων που θα χορηγηθούν από αυτές και τα Υποκα- 
ταστήματά της, σύμφωνα με τις οδηγίες που έχουν δοθεί 
με την εγκύκλιό μας αριθ. 189030/24-12-75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

Αριθ. 2/601/0022 (4) 

Συμπλήρωση της 2/10444/0022/9.4.2002 κ.υ.α. (ΦΕΚ 
483/Β/18.4.2002) "Καθορισμός ανωτάτου ορίου αριθ¬ 
μού ημερών μετακίνησης εκτός έδρας για εκτέλεση 
υπηρεσίας στο εσωτερικό και το εξωτερικό, υπαλλή¬ 
λων και συνεργατών του Ε.Φ.Ε.Τ.". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις : 

1. Του άρθρο 2 παρ.3του Ν. 2685/99 (ΦΕΚ35/Α/18.2.99) 
"Κάλυψη δαπανών μετακινουμένων υπαλλήλων εντός και 
εκτός έδρας". 

2. Του άρθρου 29 Απαρ. 2 εδάφιο πρώτο του Ν. 1558/1985 
"Κυβέρνηση και Κυβερνητικά Όργανα (ΦΕΚ/Α/137), όπως σή¬ 
μερα ισχύει. 

3. Της 2/80345/0004/Β/8.11.2001 απόφασης που μετα¬ 
βιβάσθηκε η εξουσία να υπογράφουν κατά λόγο αρμο¬ 
διότητας στον Γενικό Γραμματέα Δημοσιονομικής Πολιτι¬ 
κής του Υπουργείου Οικονομικών και στους Γενικούς 
Γραμματείς των Υπουργείων. 

4. Την Β3-196 Απόφαση Υπουργού Ανάπτυξης "Μεταβί¬ 
βαση αρμοδιοτήτων στο Γ ενικό Γ ραμματέα Εμπορίου". 

5. Τις διατάξεις του άρθρου 1 παρ. 1 και του άρθρου 3 παρ. 
7, 8, 9,10 & 11 του Ν. 2741/1999 (ΦΕΚ 199/Α) "Ενιαίος Φορέ¬ 
ας Ελέγχου Τροφίμων, άλλες ρυθμίσεις θεμάτων αρμοδιό¬ 
τητας του Υπουργείου Ανάπτυξης και λοιπές διατάξεις". 

6. Την απόφαση 8383/2000 (ΦΕΚ 8/β/13.1.2000) "Περί 
ενάρξεως λειτουργίας του ΕΦΕΤ". 

7. Την ΠΥΣ με αριθμό 61/99 (ΦΕΚ 239/Τ.Ν.Π.Δ.Δ./99) 
"Περί συστάσεως του Δ. Σ. του ΕΦΕΤ". 

8. Του άρθρου 22 του Ν. 3190/2003 (ΦΕΚ 249/Α/ 
30.10.2003) "Τροποποίηση Ν. 3323/1995 "Υπαίθριο Εμπό¬ 
ριο και άλλες διατάξεις". 

9. Τις 128/Β730.10.2003 και 147/9.12.2003 Αποφάσεις 
ΔΣ/ΕΦΕΤ. 

10. Το γεγονός ότι από τις διατάξεις της παρούσας Από¬ 
φασης προκαλείται επιπλέον ετήσια δαπάνη στο ύψος 
των 200.000 ευρώ, σε βάρος των ΚΑΕ 0711,0721, 0731, 
0732, 0771, 0772, 0781, 0782 του Προϋπολογισμού του 
ΕΦΕΤ και η οποία θα αντιμετωπιστεί από τις εγγεγραμμέ¬ 
νες πιστώσεις του ΕΦΕΤ, χωρίς πρόσθετη επιχορήγηση 
από τον Κρατικό Προϋπολογισμό. 

11. Την ανάγκη να διασφαλιστεί η εύρυθμη λειτουργία 
του ΕΦΕΤ, λόγω αύξησης προσωπικού με προσλήψεις και 
μετατάξεις νέων υπαλλήλων, οι οποίοι θα στελεχώσουν 
την Κεντρική Υπηρεσία του ΕΦΕΤ, τις Περιφερειακές Δι¬ 
ευθύνσεις της Αττικής (Αθήνα), Κ. Μακεδονίας (Θεσσα¬ 
λονίκη), Κρήτης (Ηράκλειο), Δ. Ελλάδας (Πάτρα), και 
ενόψει έναρξης λειτουργίας των Περιφερειακών Διευ¬ 
θύνσεων Θεσσαλίας (Λάρισα) και Νοτίου Αιγαίου (Ερ- 
μούπολη Σύρου), αποφασίζουμε: 

Συμπληρώνουμε την 2/10444/0022/9.4.2002 (ΦΕΚ 
483/Β/18.4.2003) απόφαση ως κάτωθι: 

Α) Για επιπλέον πενήντα (50) Ελεγκτές-Επιθεωρητές 
κατηγορίας ΠΕ και για επιπλέον δέκα (10) Ελεγκτές-Επι- 
θεωρητές κατηγορίας ΤΕ που εργάζονται στον Ε.Φ.Ε.Τ. 
και για δέκα (10) ημέρες το μήνα (120 ημέρες το χρόνο). 
Β) Γ ια εννέα (9) υπαλλήλους με σχέση εργασίας Ιδιωτικού 
Δικαίου Αορίστου Χρόνου (Ειδικό Επιστημονικό Προσω¬ 
πικό), που εργάζονται στον ΕΦΕΤ και βοηθούν στην επί¬ 
τευξη των στόχων του ΕΦΕΤ και για δέκα (10) ημέρες το 
μήνα (120 ημέρες το χρόνο). 


Γ) Γ ια τους Ελεγκτές-Επιθεωρητές ΠΕ, ΤΕ κατηγορίας 
και τους Ειδικούς Επιστήμονες επιτρέπεται ο ετήσιος 
συμψηφισμός των κατά μήνα ημερών μέχρι συμπληρώ- 
σεως των 120 ημερών ετησίως, λόγω της φύσεως του 
αντικειμένου του ΕΦΕΤ (έλεγχοιτροφίμων). 

Κατά τα λοιπά ισχύει η 2/10444/0022/9.4.2002 Κ,Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2004 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπ. Οικονομίας και Οικονομικών Υπ. Ανάπτυξης 
ΙΩΑΝΝΗΣ ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 

-♦- 

Αριθ. 2/72861/0022 (5) 

Τροποποίηση της 2/32596/0022/20-6-03 Κ.Α. "Έγκριση 
ανωτάτου ορίου ημερών μετακίνησης εκτός έδρας 
των υπαλλήλων του Οργανισμού Εργατικής Κατοι¬ 
κίας". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.-Τις διατάξεις; 

α) του Ν. 1558/85 "Κυβέρνηση και Κυβερνητικά Όργα¬ 
να" (ΦΕΚ 137/Α) 

β) του Ν. 2685/99 "Κάλυψη δαπανών μετακινο υμένων 
υπαλλήλων κ.α. διατάξεις "(ΦΕΚ 35/ΤΑ). 

2. Την 2/54865/0022/99 εγκύκλιο του Υπουργείου Οικο¬ 
νομικών. 

3. Την Κ.Α. 2/32596/0022/20-6-03. 

4. Την 43/20-11-03 απόφαση του Δ.Σ. του ΟΈ Κ. και το 
αριθμ. 34295/5-12-03 έγγραφό του. 

5. Τις υπηρεσιακές ανάγκες του Ο. Ε. Κ. 

6. Την 2/80345/0004/99 ΚΥΑ "Μεταβίβαση εξουσίας 
υπογραφής αποφάσεων στο Γενικό Γραμματέα Δημ.Πο- 
λιτικήςτου Υπουργείου Οικονομικών και στους Γ εν. Γ ραμ¬ 
ματείς των Υπουργείων" (ΦΕΚ 2040/Β). 

7. Το γεγονός ότι από την απόφαση αυτή προκαλείται 
ετήσια δαπάνη σε βάρος του προϋπολογισμού του ΟΕΚ 
της τάξης του 1.600.000 ευρώ, αποφασίζουμε: 

1. Τροποποιούμε την αριθμ, 2/32596/0022/20-6-03 από¬ 
φαση μας και την διαμορφώνουμε ως εξής: 

Καθορίζουμε το ανώτατο όριο ημερών μετακίνησης 
εκτός έδραςτων υπαλλήλων Ο. Ε. Κ., ως ακολούθως: 

1) σε εκατόν είκοσι (120) ημέρες κατ’έτος και μέχρι δέ¬ 
κα πέντε (15) μηνιαίως (μέχριτη συμπλήρωση του ανωτά¬ 
του ορίου) για τους τεχνικούς υπαλλήλους ΟΕΚ (τακτι¬ 
κούς και αορίστου χρόνου) που υπηρετούν στη Δ/νση Κα¬ 
τασκευών ή είναι επιβλέποντες των έργων. 

2) σε εκατό (100) ημέρες κατ’ έτος και μέχρι δέκα πέντε 
(15) μηνιαίως (μέχριτη συμπλήρωση του ανωτάτου ορί¬ 
ου) για τους Δ/ντές και Προϊσταμένους των υπηρεσιών 
του ΟΕΚ καθώς και για τους τεχνικούς υπαλλήλους ΟΕΚ 
(τακτικούς και αορίστου χρόνου) που υπηρετούν στη 
Δ/νση Μελετών. 

3) Σε ογδόντα (80) ημέρες κατ’ έτος και μέχρι 15 μηνιαί¬ 
ως (μέχριτη συμπλήρωση του ανωτάτου ορίου) για τους 
τεχνικούς υπαλλήλους ΟΕΚ (τακτικούς και αορίστου χρό- 

νου) που υπηρετούν στις λοιπές Υπηρεσίες συμπεριλαμ¬ 
βανομένων και των Περιφερειακών Γραφείων. 

4) Σε σαράντα (40) ημέρες κατ’ έτος και μέχρι 15 μηνι- 
αίως μέχριτη συμπλήρωσητου ανωτάτου ορίου) για τους 
λοιπούς υπαλλήλους ΟΕΚ (τακτικούς και αορίστου χρό¬ 
νου) όλων των κλάδων και κατηγοριών, καθώς και για 
τους Δικηγόρους του ΟΕΚ εξαιρουμένωντων υπαλλήλων 
που μετέχουν στις κληρώσεις Εργατικών Κατοικιών, των 
οποίων ο ανώτατος αριθμός ημερών μετακίνησης ορίζε¬ 
ται σε 60 ημέρες κατ’ έτος και μέχρι 15 μηνιαίως (μέχριτη 
συμπλήρωσητου ανωτάτου ορίου. 

Στο ανώτατο όριο, δεν περιλαμβάνονται οι ημέρες 
εκτός έδρας για συμμετοχή υπαλλήλων σε συνέδρια, σε¬ 
μινάρια εκπαίδευσης και μετεκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 
Οι Γ ενικοί Γ ραμματείς 

Δημοσιονομικής Πολιτικής Υπ. Εργασίας και 

Υπ. Οικονομίας και Οικονομικών Κοιν. Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-Φ- 

Αριθ. 2/62864/0022 (6) 

Όρια υπερωριακής εργασίας υπαλλήλων των δήμων και 
κοινοτήτων που θα τηρούν τα πρακτικά των συνεδριά- 
σεωντου δημοτικού και κοινοτικού συμβουλίου ως και 
των συμβουλίων των συνδέσμων, νομικών προσώπων 
και ιδρυμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 106 παρ. 3 και του άρθρου 
μόνου του Ν. 1188/1981 "περί κυρώσεωςτου Κώδικος πε¬ 
ρί καταστάσεων προσωπικού Οργανισμών Τοπικής Αυτο- 
διοικήσεως" (Α204). 

2. Τις διατάξεις του άρθρου 12 παρ. 10 εδαφ. Β'του Ν. 
2503/97, (ΦΕΚ 107/Α/30-5-97). 

3. Την ΔΙΔΚ/Φ.1/2/22875/31-10-2001 (ΦΕΚ 1480/Β/31- 
10-2001) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης "Ανάθεση αρμοδιοτήτων του Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης". 

4. Τις διατάξεις του άρθρου 65 παρ. 9 του Ν. 1416/1984 
■"τροποποίηση και συμπλήρωση διατάξεων της δημοτικής 
και κοινοτικής νομοθεσίας για την ενίσχυση της Αποκέντρω¬ 
σης και την ενδυνάμωση της Τοπικής Αυτοδιοίκησης (ΑΊ 8). 

5. Τις διατάξεις του άρθρου μόνου παρ. 1 εδ.Θ'του Π.Δ 
492/1984 "περιορισμός αρμοδιοτήτων κατά την έκδοση 
διοικητικών πράξεων σε αντικείμενο αρμοδιότητας 
Υπουργείου Προεδρίας της Κυβέρνησης και λοιπών 
Υπουργείων (Α 175). 

6. Τις διατάξειςτου Ν. 3205/2003 “Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ 
και Ο.Τ.Α, μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις" (Α, 297). 

7. Τις διατάξεις του άρθρου 29Ατου Ν. 1558/1985 (Α' 


137), όπως συμπληρώθηκαν με τις όμοιες του άρθρου 27 
του Ν. 2081/1992 (ΑΊ54). 

8. Τις διατάξεις του Π.Δ 373/1995 "Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, Δημόσιας Διοίκησης και Αποκέντρωσης και καθορι¬ 
σμός των αρμοδιοτήτων του" (201 /Α'/1995). 

9. Τις διατάξειςτου Π.Δ81/2002 (ΦΕΚ57/Α/2002) "Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών". 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά δαπάνη επιμεριζόμενη σε βάρος των 
προϋπολογισμών όλων των Ο.Τ.Α της χώρας, οικονομι¬ 
κού έτους 2004 στους οποίους θα προβλεφθεί σχετική 
επιπλέον πίστωση 50.000 ευρώ περίπου συνολικά. 

11. Την 1065956/863/Α0006/15-7-2003 (ΦΕΚ 985/Β/16- 
7-2003) απόφαση του Πρωθυπουργού και του Υπουργού 
Οικονομίας και Οικονομικών "Καθορισμός αρμοδιοτήτων 
των Υφυπουργών Οικονομικών", αποφασίζουμε: 

1. Καθορίζουμε για το έτος 2004 τα ανώτατα κατά μήνα 
όρια υπερωριακής εργασίας για υπαλλήλους των Δήμων 
και Κοινοτήτων που τηρούν τα πρακτικά των συνεδριάσε¬ 
ων των δημοτικών ή κοινοτικών συμβουλίων, καθώς και 
των συμβουλίων των συνδέσμων, βάσει του πληθυσμού 
του Ο.Τ.Α στην Περιφέρεια του οποίου έχουν την έδρα 
τους, των νομικών προσώπων και ιδρυμάτων, πέραν των 
ωρών της υποχρεωτικής εργασίας τους, ως εξής: 

α) Με πληθυσμό έως δέκα χιλιάδες (10.000) κατοίκους 
μέχρι τριάντα πέντε (35) ώρες το μήνα 

β) Με πληθυσμό από δέκα χιλιάδες ένα (10.001) κατοί¬ 
κους μέχριτριάντα χιλιάδες (30.000) κατοίκους μέχρι σα¬ 
ράντα (40) ώρες το μήνα. 

γ) Με πληθυσμό από τριάντα χιλιάδες ένα (30.001) κα¬ 
τοίκους και άνω μέχρι σαράντα πέντε (45) ώρες το μήνα. 

2. Η ωριαία αποζημίωση των υπαλλήλων που θα απα¬ 
σχοληθούν για την αναφερόμενη εργασία καθορίζεται με 
βάση τις διατάξεις του άρθρου Ιδτουπροαναφερόμενου 
Ν. 3205/2003 (Α, 297). 

3. Η 2/68943/0022/19-12-2002 (ΦΕΚ 1587/τ.Β'/20-12- 
2002) όμοια καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1-1-2004. 

Αθήνα, 28 Ιανουάριου 2004 

01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Λ. ΠΑΠΑΔΗΜΑΣ 

-Φ- 

Αριθ. 225017 (7) 

Τροποποίηση της 190058/21-07-2000 (ΦΕΚ Β' 983/9-8- 
2000) κοινής Υπουργικής Απόφασης "Χορήγηση οικο¬ 
νομικής ενίσχυσης για την καλλιέργεια σταφυλιών που 
προορίζονται για την παραγωγή ορισμένων ποικιλιών 
σταφίδων, Σουλτανίνα και Κορινθιακή" στα πλαίσια 
του Κανονισμού (ΕΚ) 1621/1999 της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη : 

1. Τις διατάξεις: 

α. Της παρ. 3 του άρθρου 22 του Ν. 992/1979 "Περί Ορ- 

γανώσεως των διοικητικών υπηρεσιών δια την εφαρμογή της 
συνθήκης προσχώρησης της Ελλάδος στις Ευρωπαϊκές Κοι¬ 
νότητες και ρύθμισης συναφών θεσμικών και οργανωτικών 
θεμάτων"(Α'280),του άρθρου 1 παρ. 1,2 και3του Ν. 1338/83 
όπως τροποποιήθηκε από το άρθρο 6 του Ν. 1440/84 (Α' 70) 
και του άρθρου 65 του Ν. 1892/1990 (ΑΊ 01) 

β. Του άρθρου 29 Ατού Ν. 1558 (ΦΕΚ203/Α/3.8.95) "Κυ¬ 
βέρνηση και Κυβερνητικά Όργανα" (Α137) όπως προστέ¬ 
θηκε με το άρθρο 27 του Ν. 2081/1992 "Ρύθμιση του θε¬ 
σμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων, των εμπόρων, βιοτεχνών και λοιπών επαγ- 
γελματιών και άλλες διατάξεις" (ΑΊ54) και τροποποιήθη¬ 
κε από το άρθρο 1 παρ. 2α του Ν. 2469/97 "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις" (Α'38). 

γ. Του Ν. Δ/τος 243/1969 "Περί βελτιώσεως και προστα¬ 
σίας της αμπελουργικής παραγωγής" όπως τροποποιήθη¬ 
κε με το Ν. 427/1976 "Περί αντικαταστάσεως, συμπληρώ- 
σεως και καταργήσεως ενιαίων διατάξεων του Ν. Δ/τος 
243/1969 και ιδιαίτερα τις διατάξεις του άρθρου 1 αυτού". 

δ. Την 271562/01-08-02 απόφαση του Υπουργού Γεωρ¬ 
γίας "Έγκριση του ΟΠΕΚΕΠΕ ως Οργανισμού Πληρω¬ 
μών" (ΒΊ 042/8-8-02). 

ε. Την 227200/15-2-2002 (Β215) απόφαση του Υπουρ¬ 
γού Γεωργίας Γ. Δρύ "Αρμοδιότητες των Διευθύνσεων 
του Υπουργείου Γεωργίας μετά την κατάργηση της ΓΕΔΙ- 
ΔΑΓΕΠ" με την οποία μεταβιβάζεται η αρμοδιότητα έκδο¬ 
σης αποφάσεων της τ. ΓΕΔΙΔΑΓΕΠ στις καθ’ ύλη αρμό¬ 
διες Δ/νσεις του Υπ. Γ εωργίας. 

στ. Την 399580/30.10.01 απόφαση του Πρωθυπουργού 
και του Υπουργού Γεωργίας περί "αναθέσεως αρμοδιο¬ 
τήτων στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη", ΦΕΚ (Β’) 1479. 

2. Τους Κοινοτικούς Κανονισμούς: 

α. τον Κανονισμό (ΕΚ) 2201/96 του Συμβουλίου "Περί 
κοινής οργανώσεως αγοράς στοντομέατων μεταποιημέ¬ 
νων προϊόντων με βάση τα οπωροκηπευτικά" με τις τρο¬ 
ποποιήσεις του 

β. τον Κανονισμό (ΕΚ) 1621/1999 της Επιτροπής "Περί 
θέσπισης των λεπτομερειών εφαρμογής του Καν (ΕΚ) 
αριθ. 2201/96του Συμβουλίου όσον αφορά την ενίσχυση 
για την καλλιέργεια σταφυλιών που προορίζονται για την 
παραγωγή ορισμένων ποικιλιών σταφίδων" με τις τροπο¬ 
ποιήσεις του. 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Τροποποιούμε την ΚΥΑ αριθμ. πρωτ 190058/21-7-2000 
ως ακολούθως: 

Στο άρθρο 8 (Έλεγχοι) στην παράγραφο 2 προστίθεται 
και το εξής κείμενο: 

"Ωστόσο, για την χορήγηση Προκαταβολής σε Οργα¬ 
νώσεις Παραγωγών, δεν απαιτείται η ολοκλήρωση των 
επιτόπιων ελέγχων για τη διακρίβωση των αναγραφόμε¬ 
νων στοιχείων στη βάση δεδομένων. Ο διοικητικός/δια- 
σταυρωτικός μηχανογραφικός έλεγχος των αιτήσεων 
ενίσχυσης (100%) της ηλεκτρονικής αλφαριθμητικής 
βάσης δεδομένωντου συστήματος ενίσχυσης σύμφωνα 
με τα στοιχεία του Αμπελουργικού Μητρώου διασφαλί¬ 
ζει το δικαίωμα χορήγησης της προκαταβολής (απορρί¬ 
ψεις αιτήσεων με αποκλίσεις δηλούμενων εκτάσεων 
>20%)". 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΕΥ. ΑΡΓΥΡΗΣ 

-♦- 

Αριθ. 842.10/4/04/284 (8) 

Υπερωρίες Μονίμων Πολιτικών Υπαλλήλων ΠΝ, ΜΤΝ 
του Α' Εξαμήνου 2004. 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Εχοντας υπόψη: 

α. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003 τΑ') "Μισθολογικές ρυθμίσεις λειτουργών 
Δημοσίου, ΝΠΔΔ, ΟΤΑ... και άλλες συναφείς διατάξεις". 

β. Την ανάγκη καθιερώσεως υπερωριακής εργασίας 
από Μόνιμους Πολιτικούς Υπαλλήλους του Πολεμικού 
Ναυτικού για να αντιμετωπισθούν έκτακτες επείγουσες 
και απρόβλεπτες ανάγκες. 

γ. Τον Γενικό Προϋπολογισμό Οικονομικού έτους 2004 
(Π/Υ ΓΕΝ 2004) του Υπουργείου Οικονομικών. 

δ. Την διαταγή ΓΕΝ/Β3-Ι Φ. 400.1.2.99/8.12.99 που κα¬ 
θορίζονται οι Υπηρεσίες ΠΝ που λειτουργούν σε 24ωρη 
βάση. 

ε. Την 49/20.11.2003 απόφαση του ΔΣ/ΜΤΝ. 

στ.Το γεγονός ότι το ΜΤΝ, δεν επιχορηγείται από τον 
Κρατικό Προϋπολογισμό και ως εκ τούτου δεν προκαλεί- 
ται οικονομική επιβάρυνση στον Προϋπολογισμό του 
Κράτους, από την αποζημίωση υπερωριακής απασχόλη¬ 
σης των υπαλλήλων του. 

ζ. Από τις διατάξεις της παρούσης απόφασης προκα- 
λείται οικονομική επιβάρυνση στον Προϋπολογισμό του 
ΜΤΝ ύψους ΕΥΡΩ 16.507,70. 

η. Την Κ.Υ.Α Πρωθυπουργού και Υπουργού Εθνικής 
Αμυνας με αριθμό 29.492 "Περί αναθέσεως αρμοδιοτή¬ 
των στους Υφυπουργούς Εθνικής Αμυνας" (ΦΕΚ 
1483/31.10.2001 τ. Β'), αποφασίζουμε: 

2. Εγκρίνουμε την εκτέλεση υπερωριακής εργασίας με 
αμοιβή, απογευματινή νυκτερινή και εξαιρέσιμων ημε¬ 
ρών, για το Α' Εξάμηνο 2004 (από 1.1.2004 μέχρι 
30.6.2004) των Μονίμων Πολιτικών Υπαλλήλων των Υπη¬ 
ρεσιών του Πολεμικού Ναυτικού και ΜΤΝ, η οποία κρίνε- 
ται απαραίτητη για την αντιμετώπιση ανελαστικών και 
επειγουσών υπηρεσιακών αναγκών. 

α. Απογευματινή εργασία. 

(1) Μέχρι 1877 Μον. Πολ. Υπαλλήλους και για αριθμό 
μέχρι 64.887 ωρών εργασίας (ΚΑΕ 0511). 

(2) Μέχρι 22 Μον. Πολ. Υπαλλήλους του Πεδίου Βολής 
Κρήτης και για αριθμό μέχρι 405 ωρών εργασίας (θα βα¬ 
ρύνει Π/Υ Π.Β.Κ.). 

(3) Μέχρι 64 Μον. Πολ. Υπαλλήλους του ΝΚ/ΝΑΤΟ/ 
ΔΝΟ-ΔΚ-Κ14 και για αριθμό μέχρι 31.870 ωρών εργασίας 
(ΚΑΕ 4411) ή (ΚΑΕ 4711). 

(4) Μέχρι 16 Μον. Πολ. Υπαλλήλους του ΝΚ/ΝΑΤΟ/ 
ΡΟΒΑΩ5 και για αριθμό μέχρι 7.360 ωρών εργασίας (ΚΑΕ 
4412) ή (ΚΑΕ 4712). 

(5) Μέχρι 36 Μον. Πολ. Υπαλλήλους του ΓΕΝ/Γ4 και για 
αριθμό μέχρι 1.459 ωρών εργασίας (ΚΑΕ 4112) του 
ΝΑΤΟ. 

(6) Μέχρι 10 Μον. Πολ. Υπαλλήλους του ΜΤΝ και για 
αριθμό μέχρι 4.500 ωρών εργασίας (ΚΑΕ 0261). 

β. Νυκτερινή εργασία καθώς και Κυριακών εξαιρέσιμων 
και συμπλήρωση της εβδομαδιαίας (Βάρδιες). 

(1) Μέχρι 748 Μον. Πολ. Υπαλλήλους και για αριθμό μέ¬ 
χρι 76.046 ωρών εργασίας (ΚΑΕ 0512). 

(2) Μέχρι 25 Μον. Πολ. Υπαλλήλους του Π.Β.Κ. και για 
αριθμό μέχρι 200 ωρών εργασίας (θα βαρύνει Π/Υ Π.Β.Κ). 

(3) Μέχρι 64 Μον. Πολ. Υπαλλήλους του ΝΚ/ΝΑΤΟ/ 
ΔΝΟ-ΔΚ και για αριθμό μέχρι 69.975 ωρών εργασίας (ΚΑΕ 

4411) ή (ΚΑΕ 4711). 

(4) Μέχρι 15 Μον. Πολ. Υπαλλήλους του ΝΚ/ΝΑΤΟ/ 
ΡΟΒΑ05 και για αριθμό μέχρι 4.245 ωρών εργασίας (ΚΑΕ 

4412) ή (ΚΑΕ 4712). 

3. Τα όρια υπερωριακής εργασίας κατά Υπηρεσία θα κα¬ 
θορίζονται από το Γενικό Επιτελείο Ναυτικού, σύμφωνα 
με τις απαιτούμενες ανά τρίμηνο υπηρεσιακές ανάγκες. 

4. Η δαπάνη που θα προκύψει από την εκτέλεση των 
εγκριθεισών ωρών εργασίας Α' Εξαμήνου 2004 ύψους τε- 
τρακοσίων πενήντα χιλιάδων ΕΥΡΩ (450.000) περίπου, σε 
καμμία περίπτωση δεν επιτρέπεται να υπερβεί τις πιστώ¬ 
σεις που έχουν εγγράφει στους οικείους κωδικούς αριθ¬ 
μούς 0511 και 0512 προϋπολογισμού ΓΕΝ, όπως θα δια¬ 
μορφωθούν με τα ποσοστά αποδέσμευσης που θα εγκρι- 
θούν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,30 Ιανουάριου 2004 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΤΣΩΝΗΣ 
-♦- 

Αριθ.3166 (9) 

Μεταβίβαση αρμοδιοτήτων στην αντιπρόεδρο του Δ.Σ. 
του Εθνικού Οργανισμού Φαρμάκων. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΕΘΝΙΚΟΥ ΟΡΓΑΝΙΣΜΟΥ 
ΦΑΡΜΑΚΩΝ 

Έχοντας υπόψη: 

1 Τις διατάξεις: 

α) Του Ν.1316/83 "Ίδρυση, Οργάνωση και Αρμοδιότη¬ 


τες του ΕΟΦ" όπως τροποποιήθηκε και συμπληρώθηκε 
μεταγενέστερα 

β) Του Π.Δ.142/89 "Οργανισμόςτου ΕΟΦ", όπωςτροπο- 
ποιήθηκε με το Π.Δ. 151/93. 

2. Τηνυπ’αριθμ.ΔΥΙδ/Γ.Π. 1455/7-1 -2004 απόφαση του 
Υπουργού Υγείας και Πρόνοιας (ΦΕΚ 4/13-1-04 Τευχ. 

Ν.Π.Δ.Δ.) 

3. Τις υπηρεσιακές ανάγκες, αποφασίζουμε: 

Μεταβιβάζουμε στην Αντιπρόεδρο του ΔΣ/ΕΟΦ Αερίου 

Γεωργία τις παρακάτω αρμοδιότητες: 

Α) 1. Την εποπτεία και τον έλεγχο της Δ/νσης Δ/κου, της 
Δ/νσης Οικ/κού, καθώς και της Δ/νσης Οργάνωσης και 
Πληροφορικής. 

2. Από την Δ/νση Αξιολόγησης Προϊόντων αναθέτουμε 
την εποπτεία των κάτωθι τμημάτων: 

α) Αξιολόγησης Υγειονομικού Υλικού, και β) Αξιολόγη¬ 
σης Καλλυντικών Προϊόντων.. 

Β) Για τα αντικείμενα αυτά: 

1. Παρακολουθεί και ελέγχει τις αρμόδιες Υπηρεσίες 
του Οργανισμού και παρέχει τις απαραίτητες οδηγίες και 
κατευθύνσεις για την προώθηση και επίλυση των θεμά¬ 
των που ανακύπτουν και ενημερώνει τον Πρόεδρο. 

2. Υπογράφει κάθε έγγραφο που απαιτείται για την 
άσκηση των παραπάνω αρμοδιοτήτων, καθώς και για την 
υλοποίηση των σχετικών αποφάσεων του ΔΣ και των οδη¬ 
γιών του Προέδρου, για την αναζήτηση ή παροχή πληρο¬ 
φοριών από ή προς τρίτους ή Υπηρεσίες κ.λ.π. 

3. Εισηγείται στον Πρόεδρο του ΕΟΦ τα αναγκαία μέ¬ 
τρα και προγράμματα για την αποτελεσματικότερη λει¬ 
τουργία του ΕΟΦ στα παραπάνω αντικείμενα. 

4. Καθορίζει τις διαδικασίες που πρέπει να ακολουθού¬ 
νται στα στα πλαίσια των διατάξεων που ισχύουν και των 
αποφάσεων του Δ.Σ. και του Προέδρου του ΕΟΦ. 

Γ) Τις αρμοδιότητες που μεταβιβάζονται δια της πα- 
ρούσης, δύνανται ο Πρόεδρος του ΔΣ/ΕΟΦ να ασκεί οσά¬ 
κις το κρίνει σκόπιμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός 20 Ιανουάριου 2004 

Ο Πρόεδρος 
ΧΑΡ. ΣΑΒΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




